Diari Oficial de la Generalitat Valenciana


Sumari del DOGV 6156, del 01-12-2009 (2009/13550)

RESOLUCIÓ d'11 de novembre de 2009, de la directora de l'Agència Valenciana de Foment i Garantia Agrària, sobre la convocatòria d'ajudes en relació amb la destil·lació d'alcohol per a usos de boca referent a la campanya 2009-2010.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6156

Data del DOGV
:   01-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/13853


Data del document
:   11-11-2009

Organisme emissor
:   Agència Valenciana de Foment i Garantia Agrària

Tipus de document
:   Resolució

Descriptors 

:   * Agència Valenciana de Foment i Garantia Agrària
    * suport econòmic
    * viticultura
    * ajuda a l'agricultura
    * ajuda pública

RESOLUCIÓ d'11 de novembre de 2009, de la directora de l'Agència Valenciana de Foment i Garantia Agrària, sobre la convocatòria d'ajudes en relació amb la destil·lació d'alcohol per a usos de boca referent a la campanya 2009-2010. [2009/13899]  
En compliment del que es preveu en l'article 59.6ª de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i sobre la base de la competència que tinc segons l'article 77 de la Llei 14/2005, i de l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
Article 1. Disposicions que establixen les bases reguladores de les ajudes convocades i diari oficial en què estan publicades  
En els articles 103 quaterdecies i) i 103 quatervicies del Reglament (CE) núm. 1234/2007, del Consell, de 22 d'octubre de 2007, pel qual es crea una organització comuna de mercats agrícoles i s'establixen disposicions específiques per a determinats productes agrícoles, es preveu que s'adopten determinades mesures de suport. Es té en compte, a més, el que es preveu en l'article 26 del Reglament (CE) 555/2008, de 27 de juny de 2008, pel qual es desplega el reglament anterior.   
El capítol II i, concretament, la secció 4ª del Reial Decret 244/2009, de 27 de febrer, per a l'aplicació de les mesures del programa de suport al sector vitivinícola espanyol, conté la regulació detallada en desplegament dels reglaments comunitaris per a la concessió d'ajudes per a la destil·lació d'alcohol per a ús de boca, i s'hi fa referència a l'àmbit, els requisits d'admissibilitat, el lloc i el termini de presentació de sol·licituds, determinació de superfícies amb dret d'ajuda, regulació de l'entrega a destil·lació i pagament de l'ajuda i de períodes de contractació, entrega i destil·lació.  
Article 2. Crèdits pressupostaris a què s'imputa la subvenció i quantia total màxima de les subvencions convocades dins dels crèdits disponibles o, si no n'hi ha, quantia estimada de les subvencions  
El pagament de les ajudes recollides en esta resolució, referents al programa de suport al sector vitivinícola, anirà a càrrec de les línies pressupostàries corresponents al capítol IV de l'Agència Valenciana de Foment i Garantia Agrària, línia SE830000 (fons FEAGA), que corresponen a l'aplicació a la Comunitat Valenciana de la política agrícola comunitària, i s'efectuarà tenint compte l'assignació de fons que corresponga a la Comunitat Valenciana derivada de la superfície nacional amb dret a ajuda prevista en el punt B de l'annex XIII del Reial Decret 244/2009, de 27 de febrer.  
L'assignació màxima prevista per a la Comunitat Valenciana és de 8.602.622 euros.  
Article 3. Objecte, condicions i finalitat de la concessió de la subvenció  
Aplicar en el marc previst en l'apartat primer d'esta resolució la mesura de suport als viticultors amb vinyes que es destinen a la producció de raïm per a vinificació destinat a la destil·lació d'alcohol per a ús en boca.  
Article 4. Requisits per a sol·licitar la subvenció i forma d'acreditar-los  
Els viticultors que vulguen sol·licitar l'ajuda hauran de complir els requisits següents:  
a) Haver entregat raïm, directament o indirectament, en la campanya vitícola per a la qual se sol·licita l'ajuda, a un productor que complisca el que es preveu en el Reial Decret 244/2009, de 27 de febrer.  
b) Haver presentat la declaració de collita d'acord amb el Reglament (CE) 436/2009, de la Comissió, de 26 de maig de 2009, per a la campanya en què sol·licite l'ajuda i, si és el cas, la declaració de destinació de plantacions il·legals establida en l'article 6 del Reial Decret 1303/2009, de 31 de juliol, sobre declaracions obligatòries en el sector vitivinícola.  
c) Complir la normativa vigent en matèria de plantacions de vinya per a qualsevol de les superfícies de vinya objecte de l'explotació.  
El productor haurà de complir els requisits previstos en l'article 45.2 del Reial Decret 244/2009, de 27 de febrer.  
El productor haurà de presentar còpia firmada per les parts de contracte o contractes de destil·lació davant de la Conselleria d'Agricultura, Pesca i Alimentació dins del termini establit per l'article 45.2c del Reial Decret 244/2009, amb el contingut mínim següent:  
1. Identificació de les parts contractants.  
2. Quantitat de vi, en hectolitres, que cal entregar per a la destil·lació.  
3. L'obligació del destil·lador d'acceptar i destil·lar les quantitats entregades en virtut del contracte.  
4. El preu de compravenda del vi.  
5. El termini de pagament.  
6. Entregar a la destil·lació en la campanya que se sol·licita l'ajuda les quantitats de vi previstes en l'article 49 del Reial Decret 244/2009.   
El període de contractació entre productors de vi i destil·leries serà el previst en l'article 50.1 del Reial Decret 244/2009, de 27 de febrer.   
Els volums objecte de cada contracte hauran d'entregar-se a la destil·leria en el període fixat per l'article 50.2 del Reial Decret 244/2009, de 27 de febrer.  
El vi entregat a la destil·leria haurà de ser destil·lat a tot tardar en la data prevista en l'article 50.3 del Reial Decret 244/2009, de 27 de febrer.  
Article 5. Determinació de superfícies amb dret a ajuda per viticultor  
Es tindrà en compte, per a la determinació de les superfícies, el que es preveu en l'article 48 del Reial Decret 244/2009, de 27 de febrer. La superfície nacional serà la prevista en la lletra B de l'annex XIII del Reial Decret esmentat.   
Article 6. Òrgans competents per a la instrucció i resolució del procediment  
Segons el que es preveu en la disposició addicional segona del Decret 124/2006, de 8 de setembre de 2008, del Consell, pel qual es designa l'organisme pagador de les despeses corresponents a la PAC a la Comunitat Valenciana i s'establix la seua organització i funcionament, la instrucció correspon a la Direcció General de Producció Agrària, segons el que es preveu en l'article 11 del Decret 121/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Agricultura, Pesca i Alimentació.  
Correspon resoldre el procediment, sense perjudici de possibles delegacions de competències, a la Direcció de l'Agència Valenciana de Foment i Garantia Agrària, segons el que es preveu en l'article 13.1.h) del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària.   
Article 7. Lloc i termini de presentació de sol·licituds  
Les sol·licituds d'ajuda es dirigiran a la Conselleria d'Agricultura, Pesca i Alimentació quan el viticultor haja realitzat les entregues de raïm establides en l'article 4 d'esta resolució a un productor ubicat a la Comunitat Valenciana. Les sol·licituds es podran tramitar a través de la plataforma AGRORED i presentar-se als llocs i de les formes previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a les entitats col·laboradores acreditades.  
El termini per a la presentació de sol·licituds acollides a esta convocatòria serà entre l'1 de desembre de 2009 i el 31 de gener de 2010.  
Article 8. Termini de resolució  
Basant-se en allò que s'ha previst en l'article 37.b) i I del Reglament (CE) 555/2008, de 27 de juny, de la Comissió, l'ajuda prevista es pagarà a tot tardar en els 7 mesos següents i en tot cas abans del 16 d'octubre següent a la data de presentació de la sol·licitud, i una vegada que s'haja comprovat el compliment dels requisits per al dret a l'ajuda.  
Article 9. Ajudes no subjectes al règim de l'article 87.1 del Tractat CE  
En compliment del que es preveu en l'article 7.4 del Decret 147/2007, de 7 de setembre, les ajudes convocades per mitjà d'esta resolució no requerixen la notificació a la Comissió Europea, ja que es tracta d'ajudes finançades pel FEAGA.   
Article 10. Publicació d'ajudes concedides  
A l'efecte previst en l'article 4 del Reglament (CE) 259/2008, de 18 de març de 2008, s'informa els possibles beneficiaris que les seues dades es publicaran en el DOCV, d'acord amb l'article 44 bis del Reglament (CE) 1290/2005, i el Reglament (CE) 259/2008, i podran ser tractades per organismes d'auditoria i investigació de les comunitats i dels estats membres, per a salvaguardar els interessos financers de les comunitats. El contingut, la forma i la data de la publicació són les establides respectivament en els articles 1, 2 i 3 del Reglament (CE) 259/2008.   
Article 11. Règim de recursos contra esta resolució de convocatòria  
Basant-se en les disposicions de l'article 59.6.b) de la Llei 30/1992, de Règim Jurídic de les Administracions Públiques i del Procediment Administratiu Comú es publica esta resolució i, tenint en compte les disposicions de l'article 60.2 de la llei, s'especifica que contra esta es pot interposar, basant-se en les disposicions de l'article 114.1 de la llei mencionada, un recurs d'alçada davant de la Presidència de l'Agència Valenciana de Foment i Garantia Agrària, segons el que s'establix en l'article 77.4.1 de la Llei 14/2005, de 23 de desembre, i en l'article 6.1ª del Decret 123/2006, de 8 de setembre, pel qual s'aprova l'estatut de l'Agència. El recurs es podrà interposar en el termini d'un mes, en aplicació de l'article 115.1 de la Llei 30/1992, de Règim Jurídic de les Administracions Públiques i del Procediment Administratiu Comú, comptadors a partir de l'endemà de la publicació d'esta resolució en virtut de l'article 48.2 d'esta última llei.   
València, 11 de novembre de 2009.- La directora de l'Agència Valenciana de Foment i Garantia Agrària: Pilar Amigó Salvi.